करी के मुकाबले से ब्रिटेन का भारतीय रेस्तरां चर्चा में  
कुछ प्रतिभागियों के अस्वस्थ होने की सूचना मिलने के बाद एडिनबर्ग स्थित किस्मत रेस्तरां पहुंचे आपातकालीन सेवा के लोग इस प्रतियोगिता के समीक्षा की मांग कर रहे हैं।
ब्रिटेन में एक करी हाउस इन दिनों चर्चा का विषय बना हुआ है। इस भारतीय रेस्तरां ने अपने कुख्यात किस्मत किलर करी खाने का एक मुकाबला कराया था, लेकिन इसका अंत दो प्रतिभागियों के अस्पताल में भर्ती होने के साथ हुआ।  कुछ प्रतिभागियों के अस्वस्थ होने की सूचना मिलने के बाद एडिनबर्ग स्थित किस्मत रेस्तरां पहुंचे आपातकालीन सेवा के लोग इस प्रतियोगिता के समीक्षा की मांग कर रहे हैं। इस प्रतियोगिता से प्राप्त धनराशि को स्कॉटलैंड में बच्चों के लिए काम करने वाले परमार्थ संगठन चास को सौपा जाना है।  ब्रिटिश रेड क्रॉस के सदस्य मौके पर मौजूद थे, लेकिन कल दो लोगों की हालत बिगड़ने पर स्कॉटिश ऐम्बुलेंस सर्विस को बुलाना पड़ा। इस प्रतियोगिता में अमेरिका की 21 वर्षीय क्यूरी किम दूसरे स्थान पर रहीं। उन्होंने बीबीसी ने कहा, यह अत्यंत पीड़ादायक था। उन्होंने कहा, इतना दर्द हो रहा था कि मुझे वहां की घटनाओं के बारे में कुछ भी नहीं पता चला। अस्पताल मे मुझे दवा दी गई।  उन्होंने कहा, मुझे नहीं लगता कि रेस्तरां को ऐसा करना चाहिए। धन जुटाने के अनेक कम पीड़ादायक रास्ते हैं। प्रायोजक अब्दुल अली ने स्वीकार किया कि वह इतना मसाला बर्दाश्त नहीं कर सकते। अली ने कहा कि सभी भागीदार ठीक हैं। इस मुकाबले 1,000 पाउंड (1,540 डॉलर) जुटाया गया।